Nastavna jedinica: Halomorfna i subakvalna tla

Ishod: Objasniti sistematiku tala, definirati odjele, klase i tipove tla. Znati svojstva tala raširenih u Središnjoj panonskoj podregiji.

Danas , u petak i slijedeći utorak morate se upoznati s tlima koja su rijetka i gotovo da ih nema u našoj državi. Osim ovdje vam priloženog materijala, kojeg trebate proučiti i zabilježiti u svoje bilježnice, još će te morati pogledati prezentacije na zadanim vam poveznicama.

**Odjel: Halomorfna tla**

Nastaju vlaženjem podzemnom ili površinskom vodom koje su zaslanjene ili alkalizirane.

I klasa

Akutno zaslanjena tla A-G ili A-C/G profila

Tipovi: 1. Solončak (Solončak)

U ovu klasu pripadaju tla koja imaju više od 1% klorida i sulfata, te više od 0,7% sode (npr. natrijev karbonat), unutar 125 cm od površine. Nalaze se kod Neretve. Razvijaju se na sedimentima obogaćenim lakotopivim solima. Nepovoljna kemijska, bioloških i fizikalna svojstva, pH 7-11, kada iz takvih tala ispari voda u profilu tla vidljive su bijele nakupine soli. Takva tla nisu za poljoprivrednu proizvodnju.

II klasa

Soloneci A/E-Bt - C profil

Tipovi: 1. Solonec (Solonec)

U ovu klasu pripadaju tla koja imaju više od 15% natrija u adsorpcijskom kompleksu, što znači da su se soli u takvom tlu duboko isprale, pa površinski sloj nije slan samo je bogat natrijem. Takva tla su u ljetnom periodu zaslanjena, a u zimskom periodu zbog velike količine vode su desalinizirana (bez soli) Tlo sadrži 0,15-0,25% lakotopivih soli. Nepovoljna kemijska, biološka i fizikalna svojstva, pH 9-11. Humusni horizont A je ujedno i eluvijalni horizont. U Bt horizontu ima više od 15% natrija u adsorpcijskom kompleksu. Struktura tla je prizmatična.

**Odjel: Subakvalna tla**

To su tla koja su veći dio godine prekrivena vodom.

I klasa

Nerazvjena subakvalna tla (A) - C ili A-G profil

Tipovi:1.Protopedon

II klasa

Subakvalna tla A-C ili A-G

Tipovi: 1. Gitja (Gyttja)

2. Daj (Dy)

3. Sapropel (Sepropel)